cyanic-selkie/wikianc huggingface dataset:
जीनोम परियोजना
मानव जीनोम
किसी भी प्राणी के संपूर्ण जीनोम पदार्थ को जीनोम कहते हैं। मानव शरीर हजारों-लाखों जीवित कोशिकाओं का बना हुआ है, जिन्हें हम कोशिकाओं के नाम से जानते हैं। प्रत्येक कोशिका इतनी सूक्ष्म होती है, कि हम उसे केवल आंखों से नहीं देख सकते हैं। उसे देखने के लिए सूक्ष्मदर्शी का सहारा लेना पड़ता है। प्रत्येक कोशिका के अंदर एक केंद्रक होता है। प्रत्येक केन्द्रक के अंदर धागे के आकार की संरचनाएं होती हैं, जिन्हें गुणसूत्र कहते हैं। प्रत्येक केन्द्रक में 46 गुणासूत्र होते हैं। 23 गुणसुत्र पिता से व 23 माता से आते हैं। ये गुणसूत्र प्रोटीन तथा न्यूक्लिक अम्ल से मिलकर बने होते हैं। जिसे डी एन ए कहते हैं। न्यूक्लिक अम्ल की संरचनात्मक इकाई है न्यूक्लियोटाइड। जब एक कोशिका का विभाजन होकर दो कोशिकाएं बनतीं हैं, तब उनका जीनोम भी दुगुना हो जाता है। कोशिका का विभाजन होते समय डी एन ए के दोनों तंतु पृथक हो जाते हैं और प्रत्येक तंतु का एक नया संपूरक तंतु, न्यूक्लियोटाइड पेयरिंग या बेस पेयरिंग के नियम से बनता है। अतः प्रत्येक नयी कोशिका के डी एन ए में एक नया और एक पुराना तंतु होता है। बेस पेयरिंग के नियम के पालन से जो नया तंतु बनता है, वह पुराने तंतु की हूबहू प्रतिलिपि होता है।
डी एन ए संरचना
डी एन ए चार मूल बेसों का बना होता है:
एक तंतु का ए दूसरे तंतु के टी के साथ, तथा एक तंतु का सी दूसरे तंतु के जी के साथ ही जुड़ता है। एक डी एन ए का तंतु दूसरे का संपूरक होता है। अतः यदि एक तंतु का अनुक्रम पता हो, तो दूसरे का ज्ञात किया जा सकता है। इन दो तंतुओं के बीच हाइड्रोजन बंध होते हैं, जो दो बेसों को जोड़ते हैं।
डी एन ए के विभिन्न बेस युग्मों का विशिष्ट अनुक्रम जीन कहलाता है। वस्तुतः जीन ही अनुवांशिकता की भौतिक व कायिक (फंक्श्नल) इकाई है। इसी के द्वारा वह सूचना कूटित होती है, जो प्रोटिन संश्लेशण को निर्देशित करती है। ऐसा अनुमान है, कि लगभग एक से डेड़ तक जीन प्रत्येक कोशिका में हैं, जो हमारे शरीर के सभी कार्यों को संपन्न करने में सक्षम हैं। परंतु ऐसे जीन कोशिका में लगभग तीन प्रतिशत ही हैं। शेष 97% डी एन ए जंक या बेकार डी एन ए है, जिसका सही कार्य आज भी ज्ञात नहीं है।
मानव जीनोम परियोजना
यह एक अति महत्वाकांक्षी वृहत एवं सर्वाधिक खर्चीली जैववैज्ञानिक परियोजना है। अमरीका के ऊर्जा विभाग (यू एस डी ई) तथा नेशनल इंश्टीट्यूट ऑफ हैल्थ (एन आई एच) की भागीदारी से, सन 1988 में मानव जीनोम परियोजना प्रारंभ हुई। इसका औपचारिक शुभारंभ 1990 में हुआ। कालांतर में इसने विश्वव्यापी रूप धारण किया। अठ्ठारह देशों की लगभग 250 प्रयोगशालाएं इसमें सम्मिलित हैं। इसके मुख्य लक्ष्य हैं:-
औसतन मनुष्यों में, प्रत्येक गुणसूत्र में लगभग तेरह करोड़ क्षारक युग्म होते हैं। और पूरे जीनोम में लगभग तीन सौ करोड़ क्षारक युग्म पाये जाते हैं। प्रत्येक कोशिका के गुण सूत्र में, उपस्थित डी एन ए के चार क्षारकों का नुक्रम पता लगाना ही, मानव जीनोम परियोजना का मुख्य उद्देश्य है।
जीनोम को अनुक्रमित करने के लिये सर्व प्रथम डी एन ए की आवश्यकता थी, जिसके लिये मानव दाताओं की सहायता ली गयी। विज्ञापन देकर प्रयोगशाला या केन्द्र के आस-पास लोगों को बुलाया गया। उनके रक्त के नमूने प्राप्त किये गये। नमूने को दाता का नाम मिटाकर एक नंबर दिया गया। इसलिये कि कौन सा नमूना किस व्यक्ति विशेष से लिया गया है, इसका पता ना चल सके। संबंधित प्रयोगशाला, इसमें से नमूने का चयन करती। कोशिकाओं का संवर्धन करने के लिये, इनकी सेल लाइन बनाई गयी, ताकि वे मर ना सकें। अन्ततः इन कोशिकाओं से डी एन ए निकाला गया। डी एन ए के छोटे छोटे टुकडए बनाकर उसे जीवाणु में क्लोनन किया गया। अंत में सारे क्लोनों के अनुक्रमण को कम्प्यूटर की सहायत्रा से क्रमवार लगाकर, जीनोम अनुक्रमण का अंतिम रूप निर्धारित किया गया। जीनोम की संरचना का पता लगाने के लिये उन्नत रोबोटिक मशीनों का उपयोग किया जा रहा है। ये मशीनें प्रति मिनट बारह हज़ार इकाइयों का संसाधन करने में सक्षम हैं। इस परियोजना से प्राप्त होने वाली जानकारी या डाटा की विशाल मात्रा, विज्ञान के क्षेत्र में, एक कीर्तिमान है।
यद्यपि आज हम मनुष्य की संपूर्ण अनुवांशिक कूट संहिता को पढ़ने में सक्षम हो गये हैं, किन्तु यह कार्य उतना सरल नहीं है। शुरु से अंत तक केवल ए टी सी और जी के भिन्न भिन्न अनुक्रम से बनी हुई यह कूट संहिता, यदि लेखी जाये, तो दो सौ से अधिक दूरभाष निर्देशिकाएं भर जायेंगीं।
मानव जीनोम संरचना का उपयोग तभी संभव है, जब हज़ारों जीनों द्वारा निर्मित प्रोटीनों की क्रिया विधि की जानकारी सुलभ हो पाये। जीन में विद्यमान डी एन ए के क्षारों का क्रम प्रोटीन के अमीनो अम्ल का क्रम तय करता है। परियोजना के तहत यह भी पता लगाया जायेगा, कि जीन अपने आप को किस प्रकार व्यक्त करते हैं। यह भी पता कगाया जायेगा, कि मानव जाति के जीनों के बीच इतनी विभिन्नताएं क्यों हैं और कैसे पनपीं। मानव जीनों की संरचनाओं की तुलना, अन्य जीवों की संरचनाओं से भी की जायेगी। डॉ॰फ्रांसिस कोलेंस, जो कि इस मानव परियोजना के अध्यक्ष हैं, का मानना है, कि 2050 तक जीनोमिक्स या जीनोम विज्ञान एक उपयोगी विधा के रूप में स्थापित हो जायेगा।
भारत में मानव जीनोम परियोजना
अन्तर्राष्ट्रीय स्तर पर चल रही मानव जीनोम परियोजना से भारत भी अछूता नहीं है। सन 1999 में, चेन्नई में आयोजित राष्ट्रीय विज्ञान कांग्रेस में, जीनोम सम्मिट नाम से एक दिवसीय सत्र आयोजित किया गया, जिसकी अध्यक्षता जेम्स वॉटसन ने की थी। सत्र में देश के वैज्ञानिकों की राय थी, कि भारत को इस जीनोम युग का लाभ उठाना चाहिये। क्योंकि भारत के पास पर्याप्त अवसर हैं। वस्तुतः भारत अपने जातीय व जनजातीय समुदाय के कारण अनुवांशिकी की जीती जागती विशाल प्रयोगशाला है। एंथ्रोपोलॉजिकल सर्वे ऑफ इंडिया द्वारा प्रकाशित पुस्तक पीपल ऑफ इंडिया में बताया गया है, कि भारत में विभिन्न समुदायों की कुल संख्या चार हज़ार छः सौ पैतीस है, जिसमें 75 लुप्तप्राय जनजातियां भी शामिल हैं। भार्त में कोलकाता स्थित भारतीय सांख्यिकी संस्थान के वैज्ञानिक, भारत का जीनोग्राफिक मानचित्र बनाने में लगे हुए हैं। अबतक चौदह विभिन्न समुदायों के जीन पहचाने जा चुके हैं। और इनमें सामान्य रोग फैलाने वाले जीनों के वितरण पर अध्ययन किय जा रहा है। भारत सरकार के जैव प्रौद्योगिकी विभाग के अनुसार, देश भर में उन्नत अनुसंधान केंद्रों का जाल बिछाया जायेगा। इसका पहला केंद्र बंगलौर में स्थापित करने की योजना है। इसका नाम मानव अनुवांशिकी अनुसंधान केंद्र रखा गया है।
मानव जीनोम परियोजना के अनुप्रयोग
इसके कई अनुप्रयोग हैं, जिनमें से प्रमुख हैं:-
आयुर्विज्ञान
जीनोम परियोजना का सर्वाधिक लाभ चिकित्सा क्षेत्र में होगा। पहले किसी रोग से जुड़ी हुई एक जीन की खोज करने में कई वर्ष लग जाते थे, व सैंकड़ों वैज्ञानिकों को इसके लिए प्रयत्न करने पड़ते थे। जीनोम अनुक्रमण की जानकारी से ऐसी जीन के पता लगाने का कार्य अब कुछ महीनों में वैज्ञानिकों का एक छोटा समूह भी कर सकेगा। सार्वजनिक रूप से उपलब्ध जीनोम अनुक्रमण के प्रत्यक्ष उपयोग से अब तक तीस रोगों के जीनों का पता लग चुका है। इसमें टार-साक्स सिंड्रोम, सिस्टिक्स फाइब्रॉरिस, हैरिंगटन रोग आदि प्रमुख हैं। इस आण्विक चिकित्सा से निम्न उद्देश्यों की प्राप्ति होगी:-
डी एन ए द्वारा जाँच
मानव जीनोम परियोजना से प्राप्त डाटा बेस के आधार पर विशिष्ट मामलों में व्यक्ति की पहचान सरल एवं तीव्र गति से संभव होगी। ऐसा उन मामलों में लाभदायक सिद्ध हो सकता है, जहां संदिग्ध अपराधी को उसके डी एन ए के आधार पर पकड़ा जा सकता है। यह भिन्नता एवं पारिवारिक संबंधों के मामलों में भी सहायक सिद्ध हो सकता है। तथा इससे अपराधों में लिप्त व्यक्ति को पकड़ने में पैतृक झगड़ों व पारिवारिक मामलों को सुलझाने में भी सहायता मिलेगी। इनसे ऐसे सूक्ष्म जीवों व अन्य जीवों की पहचान में सहायता मिलेगी, जो कि वायु, मृदा प्रदूषण के कारक व निवारक हैं।
जोखिम आकलन
इसके द्वारा स्वास्थ्य संबंधी खतरे व नुकसान का विशेषतः कम मात्रा में परंतु दीर्घकालीन विकिरण आपावस्था में स्वास्थ्य पर पड़े प्रभाव का आकलन किया जा सकता है। इसके अतिरिक्त उत्परिवर्तजनी रासायनों व कैंसर उत्पन्न करने वाले विषाक्त कारकों का (कार्सेनोजेनिक) स्वास्थ्य पर प्रभाव देखा जा सकता है। आज से लगभग सौ साल बाद चिकित्सा का स्वरूप क्या होगा? निरंतर प्रगति कर रहे जैवप्रौद्योगिकी को देखते हुए ऐसा प्रतीत होता है, कि जो आज असंभव है, वह कल की औषध व निदान की वास्तविकता बन जायेगी।
विवाद
मानव जीनोम की गुत्थी सुलझाने वाले सरकारी और निजी वैज्ञानिक आपसी मतभेदों को अभी तक सुलझा नहीं पाए हैं जिससे उनके परस्पर सहयोग में बाधाएं आ रही हैं।
मानव जीवन की किताब को पढ़ने की यह परियोजना कई बार विवादों और आरोप-प्रत्यारोपों के घेरे में फंसती रही है। यहां तक कि मानव डीएनए की संरचना का प्रकाशन भी दो अलग-अलग विज्ञान पत्रिकाओं में करना पड़ा क्योंकि आंकड़ों को लेकर भारी विवाद था।
इस परियोजना उपरांत
मानव जीनोम द्वारा एक लाख से डेड़ लाख तक बनने वाले प्रोटीनों के कार्यों का पता लगाने से निम्नांकित समस्याओं का निदान संभव हो जाएगा: मानव जीनोम का पूरा होना हमारे लिए उस पुस्तकालय के प्रवेशद्वार पर पहुंचने के समान है, जिसकी विभिन्न पुस्तकों में तीन सौ करोड़ अक्षर बिखरे पड़े हैं। इन पुस्तकों को पढ़ने के लिए सर्वप्रथम हमें उन अक्षरों को मिलाकर शब्दों को पहचानना होगा, अल्प विराम, अर्ध विराम व पूर्ण विराम लगाकर वाक्य बनाने होंगे, अर्थात जीनों का पता लगाना होगा। दूसरा महत्वपूर्ण कदम होगा, सभी जीनों के कार्यों का पता लगाना। अभी तक मुश्किल से एक हज़ार जीन के कार्यों का पता लगाया जा चुका है। तीसरा कदम है, उस 97% जंक डी एन ए के कार्य का पता लगाना।
जैव सूचना विज्ञान
बायोइंफॉर्मैटिक्स या जैव सूचना विज्ञान, जीव विज्ञान का एक नया क्षेत्र है, जिसके अन्तर्गत जैव सूचना का अर्जन, भंडारन, संसाधन, विश्लेषण, वितरण, व्याख्याआदि कार्य आते हैं। इस कार्य में जीव विज्ञान सूचना तकनीक तथा गणित की तकनीकें उपयोग में लाई जातीं हैं। बायोइन्फॉर्मैटिक्स में निम्न साधन अपेक्षित हैं:
प्रोटियोमिक्स
मानव शरीर में अनेक प्रकार के प्रोटीन होते हैं। प्रोटीनों में अमीनो अम्लों की लम्बी शृंखलाएं होतीं हैं, तथा वे २० विभिन्न अमीनो अम्लों द्वारा निर्मित होतीं हैं। प्रत्येक अमीनो अम्ल के रासायनिक गुण भिन्न होते हैं, तथा उनका विभिन्न प्रोटीनों में होने वाला अनुक्रम भी भिन्न होता है। इसके कारण प्रत्येक प्रोटीन एक विशेष रूप से संरचित होता है और यह संरचना उसके द्वारा किए जाने वाले कार्य के लिए हर प्रकार से उपयुक्त होती है। प्रोटीण किसी जीव की जीवन क्षमता और कोशिकीय क्रियाविधि के लिए सीधे सीधे उत्तरदायी होते हैं।
प्रोटीनोमिक्स एक ऐसा विज्ञान है, जिससे हम मानव शरीर की कोशिका में पाए जाने वालेप्रोटीनों की विभिन्न अवस्थाओं में, एक ही समय में, तथातीव्र गति से विश्लेषण कर सकते हैं। और इससे कोशिका में प्रोटीनों की अंतःस्थिओति का मानचित्र तैयार कर सकते हैं।
संरचना जीनोमिक्स
अंग्रेज़ी में इसे स्ट्रक्चरल जीनोमिक्स कहते हैं। जीनोम अनुक्रमण परियोजनाओं की सफलता तथा प्रोटीन संरचनाओं को सुलझाने के अनेक प्रयासों ने संरचना जैव वैज्ञानिकों को संरचना जीनोमिक्स के विकास के लिए प्रोत्साहित किया है। यह क्षेत्र भी विस्तृत रूप से विकसित हो गया है, जिसके अन्तर्गत मानव के सभी प्रोटीनों की संरचना की गुत्थी सुलझाने का प्रयोजन है।
प्रोटीन ही हर जीव की संरचना करते हैं। केवल यही नहीं, पाचन रोग अवरोधन, शारिरिक रासायनिक्जैसी सभी गतिविधियों का निर्धारण भी करते हैं। संक्षेप में हर प्राणी का प्राण प्रोटीन ही है। यही प्रोटीन किसी गलत तरीके से वलित हो या उसके कुछ अंश लुप्त हों तो रोगोत्पत्ति की संभावना रहती है। इसको जानने के लिए प्रोटीन संरचना का ज्ञान होना आवश्यक है।
डी एन ए अंगुल छापन
मानव की पहचान उसके गुणों तथा नाम से की जाती है। दो व्यक्ति सभी गुणों में समान नहीं होते। जुडअवां भी चाहे कितने भी समान क्यों ना हों, फिर भी उनमें भिन्नता पायीं जातीं हैं। त्वचा का रंग, बालों का रंग, आंखों की पुतलियों का रंग, लंबाई, आवाज़, चलने, उठने बैठने का ढंग, बात करने का तरीका, रहन-सहन आदि ऐसे लक्षण हैं, जिनसे मनुष्यों में अंतर और पहचान की जा सकती है।
मानव की व्यक्तिगत पहचान और अंतर को कानूनी रूप देने की आवश्यकता पड़ी। प्रत्येक मानव के अंगुलियों के निशान भिन्न होते हैं। उनमें उभार भिन्न स्थानों पर होते हैं। इस कारण जो चित्र बनता है, उसे अंगुल छाप या फिंगर प्रिंट कहते हैं। वस्तुतः यह कानूनी रूप से मानव की पहचान का तरीका है, जो बहुत पहले फ्रांसिस-गॉल्टन ने निकाला था और आज भी प्रचलित है। यह प्रकृति की देन है।
जीवन सूत्र यानि डी एन ए संसार के सभी जीवधारियों में, मानवों की तरह वंशानुक्रम पर आधारित होता है। यह किसी भी जीव की हर सूक्ष्म इकाई में पाया जाता है। अपने जैविक माता-पिता से प्राप्त इस जीवन सूत्र में छिपी हुई सूक्ष्म विभिन्नताओं के आधार पर प्रत्येक जीव को किसी भी अन्य जीव से अलग पहचाना जा सकता है।
उपयोग
डी एन ए फिंगर प्रिंटिंग एक नूतन एवं सशक्त तकनीक है, जो निम्नलिखित क्षेत्रों में प्रयोग में लायी जा सकती है:-
भारत में डी एन ए फिंगर प्रिंटिंग
1988 में भारत में हैदराबाद में स्थित कोशिकीय व आण्विक जीवविज्ञान केंद्र (सी सी एम बी) के वरिष्ठ वैज्ञानिक डॉ॰ लाल जी सिंह के शोध समूह ने इस विधि के लिये बी.के.एम. (ब्रैंडेड क्रेट माइनर) नामक रोग को विकसित किया। इस प्रकार डॉ॰लाल जी सिंह के प्रयासों से आज भारत विश्व का तीसरा देश है, जहां पूर्णतया स्वदेशी डी एन ए फिंगर प्रिंटिंग प्रोब को विकसित किया गया है।
अपराधों एवं पारिवारिक मामलों की जाँच
डी एन ए फिंगर प्रिंटिंग के द्वारा रक्त वीर्य, बाल, विक्षत मृत शरीर के अवशेष, दांत या हड्डी के टुकड़े आदि के माध्यम से वैयक्तिक स्तर पर सकारात्मक पहचान की जा सकती है। अतः यह विधि हत्या, बलात्कार, अमानुशःइक कृत्यों तथा जघन्य अपराधों, प्रवस-पत्र प्राप्ति, सम्पत्ति उत्तराधिकार, विवाह विच्छेद एवं दीवानी मुकदमों में माता-पिता की सकारात्मक पहचान इत्यादि मामलों में अत्यंत आवश्यक मानी जाने लगी है। क्योंकि प्रत्येक व्यक्ति में माता-पिता –दोनों ही के डी एन ए होते हैं, अतः डी एन ए की छाप के आधार पर इस बात की पुष्टि की जा सकती है।
फॉरेंसिक जैव प्रौद्योगिकी अभी एक नया क्षेत्र है, जो जंगलों में होने वाले अपराधों को सुलझाएन के लिये एक हथियार की तरह प्रयोग किया जा सकता है। भारतीय न्याय व्यवस्था ने डी एन ए फिंगर प्रिंटिंग को ठोस साक्ष्य के रूप में स्वीकार कर लिया है। मृतक के शरीर के बिखरे हुए टुकड़ों की पहचान करने के लिये भी इस तकनीक का प्रयोग किया गया है। पूर्व प्रधान मंत्री राजीव गाँधी एवं पंजाब के पूर्व मुख्य मंत्री बेअंत सिंह के लिये इसी तकनीक का उपयोग हुआ था। इनके अतिरिक्त अनेक अपराधों के मामले इस तकनीक द्वारा सुलझाए गए हैं।
प्रतिरक्षा प्रलेख में
प्रतिरक्षा कर्मियों के जीवन सूत्र पैच्छेदिका में संकलित व्यक्ति विशेष क्रमादेशों की दुर्घटनाओं –जैसे युद्ध काल, या जहाज नष्ट होने के समय मृत रक्षाकर्मियों के शरीर के अवशेषों से डी एन ए फिंगर प्रिंटिंग द्वारा प्राप्त क्रमादेशों की तुलना रक्षाकर्मियों की पहचान के लिये एक बहुत ही अर्थपूर्ण विधि सिद्ध हो सकती है।
आयुर्विज्ञान एवं स्वास्थ्य जाँच
गर्भ-धारण से पूर्व या गर्भ के दौरान ही, इस विधि द्वारा आनिवांशिक रोगों एवं अंतर्जात त्रुटियों की जानकारी प्राप्त की जा सकती है और इन विकारों की आवृत्ति को एक सीमा तक नियंत्रित करके समस्त मानव जाति की इस समस्या का समाधान किया जा सकता है।
वंशावली विश्लेषण
डी एन ए फिंगर प्रिंट
कृषि एवं बागवानी
कृषि एवं बागवानी के क्षेत्र में बीजों की सही जाति का परीक्षण डी एन ए फिंगर प्रिंटिंग के द्वारा किया जा सकता है। यह अधिक उत्तम और वांछित जातियों के विकास में सहायक सिद्ध हो सकता है। यह विधि एक ही प्रकार के नर या मादा पौधों के चयन में सहायक सिद्ध हो सकती है। जैसे अमरूद, खजूर आदि, जिनमें मादा पौधे ही वांछित हैं, तथा लिंग का पता एक लंबे समय के बाद ही चलता है। ऐसे मामलों में इस विधि का प्रयोग करके समय, श्रम एवं धन की बचत की जा सकती है।
शोध एवं उद्योग।
डी एन ए फिंगर प्रिंटिंग विधि द्वारा कोशिका की मौलिकता प्रमाणित कर अन्यान्य शोध कार्यों में प्रयुक्त करके शोध एवं उद्योग, या उद्योग मात्र –दोनों क्षेत्रों में उन्नति की अपेक्षा की जा सकती है। जब डी एन ए के बहुत से भागों का अध्ययन एक ही साथ किया जाता है, तो वह डी एन ए फिंगर प्रिटिंग कहलाता है, तथा जब डी एन ए के एक ही भाग का परीक्षण किया जाता है, तो उसे डी एन ए टाइपिंग कहते हैं। जितने अधिक भागों को एक साथ जाँचा जाता है, फिंगर प्रिंट की विश्वसनीयता उतनी ही बढ़ जाती है।
स्टेम कोशिका
क्लोनन के साथ जैव प्रौद्योगिकी ने एक और क्षेत्र को जन्म दिया है, जिसका नाम है –कोशिका चिकित्सा। इसके अंतर्गत ऐसी कोशिकाओं का अध्ययन किया जाता है, जिसमें वृद्धि, विभाजन और विभेदन कर नए ऊतक बनाने की क्षमता हो। सर्वप्रथम रक्त बनाने वाले ऊतकों से इस चिकित्सा का विचार व प्रयोग शूरु हुआ था। अस्थि-मज्जा से प्राप्त ये कोशिकाएं, आजीवन शरीर में रक्त का उत्पादन करतीं हैं और कैंसर आदि रोगों में इनका प्रत्यारोपण कर पूरी रक्त प्रणाली को, पुनर्संचित किया जा सकता है। ऐसी कोशिकाओं को स्टेम कोशिका या स्टेम सेल कहते हैं।
हृदय रोग तथा मधुमेह के निदान में, विभेदित कोशिकाओं का बड़ा महत्व है। न्यूरोलॉजिकल रोगों में भी विशेषतः तंत्रिकाओं का प्रत्यारोपण इनकी अवस्थाओं में सुधार लाने की क्षमता रखता है। क्षतिग्रस्त अंगों की मरम्मत भी इनसे की जा सकती है।
ओबरा
ओबरा (Obra) भारत के उत्तर प्रदेश राज्य के सोनभद्र ज़िले में स्थित एक नगर है।
विद्युत उत्पादन
यह शहर रेणु नदी और सोन नदी के किनारे बसा हुआ है और यहाँ स्थापित तपिय व जलविद्युत ईकाइयों के लिए प्रख्यात है। तपित बिजलीघर में १३ ईकाइयाँ हैं, और उसकी कुल विद्युत उत्पादन क्षमता १५५० मेगावॉट है, जबकि पनबिजली से ९९ मेगावॉट (३३ मेगावॉट की ३ जल ईकाइयाँ) उत्पादित होते है। तलित बिजलीघर 'बी' में भारत का सर्वप्रथम २०० मेगावॉट की ईकाइ लगाई गई थी।
अन्य
ओबरा शहर आसपास 50 किमी. तक के शहर एवं गाँव के लिए एक महत्वपूर्ण नगरीय केन्द्र है और इसे स्थानीय लोग "छोटी मुम्बई" कहकर भी पुकारते हैं। यहाँ के पावर प्लांट, सिमेंट कारखाने व पत्थरों की खान यहाँ व्यवसाय प्रदान करती हैं।
जियारत एक्स्प्रेस २३९६
जियारत एक्स्प्रेस 2396  भारतीय रेल द्वारा संचालित एक मेल एक्स्प्रेस ट्रेन है। यह ट्रेन अजमेर जंक्शन रेलवे स्टेशन (स्टेशन कोड:AII) से 11:30PM बजे छूटती है और राजेंद्र नगर बिहार रेलवे स्टेशन (स्टेशन कोड:RJPB) पर 11:05PM बजे पहुंचती है। इसकी यात्रा अवधि है 23 घंटे 35 मिनट।
लहरों के राजहंस
मोहन राकेश का नाटक - लहरों के राजहंस।
कथानक
लहरों के राजहंस में एक ऐसे कथानक का नाटकीय पुनराख्यान है जिसमें सांसारिक सुखों और आध्यात्मिक शांति के पारस्परिक विरोध तथा उनके बीच खड़े हुए व्यक्ति के द्वारा निर्णय लेने का अनिवार्य द्वन्द्व निहित है। इस द्वन्द्व का एक दूसरा पक्ष स्त्री और पुरुष के पारस्परिक संबंधों का अंतर्विरोध है। जीवन के प्रेय और श्रेय के बीच एक कृत्रिम और आरोपित द्वन्द्व है, जिसके कारण व्यक्ति के लिए चुनाव कठिन हो जाता है और उसे चुनाव करने की स्वतंत्रता भी नहीं रह जाती। अनिश्चित, अस्थिर और संशयी मन वाले नंद की यही चुनाव की यातना ही इस नाटक का कथा-बीज और उसका केन्द्र-बिन्दु है। धर्म-भावना से प्रेरित इस कथानक में उलझे हुए ऐसे ही अनेक प्रश्नों का इस कृति में नए भाव-बोध के परिवेश में परीक्षण किया गया है। प्रमुख नाट्य निर्देशको ओम शिवपुरी, श्यामानन्द जालान, राम गोपाल बजाज, अरविन्द गौड़ ने इसका मन्चन किया।
प्रकाशन
प्रथम प्रकाशन 1963, संशोधित प्रकाशन -1968 1968 में लहरों के राजहंस का एक संशोधित परिवर्तित नया रूप प्रकाशित हुआ था। उसकी भूमिका के अन्त में राकेश ने यह इच्छा व्यक्त की थी कि इस नाटक के 1963 में छपे प्रथम रूप का प्रकाशन भविष्य में नहीं होना चाहिए।
मायोन ज्वालामुखी
मायोन ज्वालामुखी (Mayon Volcano) फ़िलिपीन्ज़ देश के लूज़ोन द्वीप पर स्थित बिकोल प्रशासनिक क्षेत्र के अल्बाय प्रान्त में एक सक्रीय मिश्रित ज्वालामुखी है। यह अपने लगभग पूरे शंकु आकार के लिए जाना जाता है। इसका समय-समय पर विस्फोट होता रहता है, जिसमें सन् 1814, 1881–1882, 1897, 1984, 1993, 2006, 2008 और 2009–2010 के विस्फोट शामिल हैं। 1938 में इसे एक राष्ट्रीय उद्यान घोषित कर दिया गया, जिसका नाम 2000 में बदलकर मायोन ज्वालामुखी प्राकृतिक उद्यान (Mayon Volcano Natural Park) रख दिया गया।
गोविंदा नाम मेरा
गोविंदा नाम मेरा एक 2022 भारतीय हिंदी -भाषा की कॉमेडी थ्रिलर फिल्म है, जिसे शशांक खेतान द्वारा लिखित और निर्देशित किया गया है और करण जौहर, अपूर्व मेहता और शशांक खेतान द्वारा बैनर धर्मा प्रोडक्शंस के तहत वायकॉम 18 स्टूडियो के सहयोग से निर्मित किया गया है। फिल्म में विक्की कौशल, भूमि पेडनेकर और कियारा आडवाणी हैं। इसका प्रीमियर 16 दिसंबर 2022 को डिज़्नी+ हॉटस्टार पर किया गया था।
कथानक
गोविंदा वाघमारे मुंबई में फिल्मों के लिए बैकअप डांसर के रूप में काम करते हैं, और किसी दिन कोरियोग्राफर बनना चाहते हैं। उसका अपनी पत्नी गौरी के साथ कड़वा रिश्ता है, और वह अपनी प्रेमिका सुकू के साथ रहने के लिए उसे तलाक देना चाहता है, जो एक नर्तकी भी है। गौरी मांग करती है कि उसे तलाक देने के लिए, उसे पहले उसे ₹2 करोड़ का भुगतान करना होगा, उनकी शादी के समय दहेज में दी गई राशि को वापस करना होगा। गौरी का बलदेव नाम का एक बॉयफ्रेंड है, जो एक बीमा एजेंट है।
गोविंदा के पिता गोपी विश्वकर्मा एक मशहूर एक्शन डायरेक्टर थे और उनकी मां आशा वाघमारे एक बैकअप डांसर थीं। फिल्मों में साथ काम करने के दौरान उन्हें प्यार हुआ और उन्होंने शादी कर ली। जब गोविंदा छोटे थे, गोपी की एक दुर्घटना में मृत्यु हो गई और चारुलता और विशु विश्वकर्मा, गोपी की पत्नी और उनकी पहली शादी के बेटे, का दावा है कि वे उस बंगले के असली मालिक हैं जिसे गोपी ने अपनी वसीयत में गोविंदा और आशा के लिए छोड़ दिया था। विश्वकर्मा परिवार का दावा है कि आशा के साथ गोपी की शादी एक दिखावा थी और यह सिर्फ एक फिल्म की शूटिंग का हिस्सा थी। इसने बंगले के स्वामित्व को लेकर दोनों परिवारों के बीच लंबे समय से चल रहे कानूनी विवाद को जन्म दिया है। सहानुभूति हासिल करने और मामले को अपने पक्ष में करने के लिए आशा लकवाग्रस्त और व्हीलचेयर से बंधे होने का नाटक कर रही है।
गोविंदा गौरी को मारने के बारे में सोचता है और गोपी के पुराने दोस्त इंस्पेक्टर जावेद से बंदूक लेता है, लेकिन वह उसे मारने की हिम्मत नहीं जुटा पाता। जावेद बंदूक के लिए 2 लाख रुपये की मांग करता है लेकिन गोविंदा उसे भुगतान करने में असमर्थ है और उसे नियमित रूप से धमकाया जाता है। गोविंदा और सुकु को अमीर निर्माता अजीत धारकर के ड्रग एडिक्ट बेटे संदीप उर्फ सैंडी के लिए एक म्यूजिक वीडियो कोरियोग्राफ करने का मौका मिलता है। संगीत वीडियो बनाया गया है, लेकिन गोविंदा और सुकु के पास सैंडी की तुलना में अधिक स्क्रीन समय है, जो अजीत को नाराज करता है और वह मांग करता है कि वे उसे 30 लाख रुपये वापस कर दें, जो कि गाना बनाने में खर्च की गई राशि थी।
कुछ समय बाद, गोविंदा एक दुर्घटना के बाद सैंडी को अपनी कार में घायल पाता है। उसके बेहोश होने के साथ, गोविंदा अपनी कार से ड्रग्स ढूंढता और चुराता है, जिसकी कीमत करोड़ों रुपये है और सुकू ने उन्हें बेचने का सुझाव दिया। वे दोनों गोविंदा के घर जाते हैं और गौरी को फर्श पर मरा हुआ देखकर चौंक जाते हैं, मानो उसकी हत्या कर दी गई हो। वे इस बात से अनभिज्ञ हैं कि किसने उसकी हत्या की होगी, और अन्य सभी सबूतों को हटाते हुए उसे घर के बाहर बगीचे में दफना दिया। अगली सुबह, मंजू, नौकरानी फर्श पर खून के धब्बे के साथ टूटे कांच का एक टुकड़ा पाती है। वह गौरी की हत्या के लिए गोविंदा पर शक करती है और इसकी सूचना इंस्पेक्टर जावेद को देती है।
यह पता चला है कि सुकु विष्णु के लिए काम कर रहा था और उसे जानकारी दे रहा था जो उसे बंगले के मामले में मदद करेगा। बलदेव गोविंदा से भिड़ जाता है और कहता है कि उसे गौरी की हत्या के लिए उस पर शक है क्योंकि वह जानता है कि उसने गोविंदा के साथ नॉमिनी के रूप में 2 करोड़ रुपये का जीवन बीमा कराया था। अपने वकील कौस्तभ के सुझाव पर, गोविंदा और आशा ने बंगला विश्वकर्मा परिवार को ₹2 करोड़ में बेचने और कहीं और बसने का फैसला किया। इस बीच, सैंडी अपनी कार से गायब ड्रग्स को देखकर चौंक गया। अजीत को एक गुमनाम सूचना मिलती है कि गोविंदा के पास ड्रग्स है, और उसे पुलिस ने हिरासत में लिया है, साथ ही बाकी सभी लोग जो उसे जानते हैं।
छह महीने बाद, सुकु, विष्णु और चारुलता को गोविंदा से थाईलैंड आने और मिलने के लिए फोन आया। वहाँ पहुँचने पर, वे गोविंदा को आशा और गौरी के साथ एक शानदार जीवन जीते हुए देखकर चौंक गए, जो जीवित हैं। गोविंदा ने खुलासा किया कि उसे पता चला था कि सुकू ने उसे धोखा दिया था और वह विष्णु के लिए काम कर रहा था। उसने गौरी और आशा के साथ, एक विस्तृत योजना बनाई थी जिसमें वे बीमा धन प्राप्त करने के लिए गौरी की मौत का नाटक करेंगे, इंस्पेक्टर जावेद को फंसाकर सैंडी से ड्रग्स चुराएंगे और बेचेंगे, और बंगले को मोटी रकम में बेचेंगे, पूरी तरह से जानते हुए कि इसे अवैध रूप से अधिग्रहित किया गया था। बलदेव और कौस्तभ भी योजना में थे और उन्हें अपने-अपने शेयर मिल गए थे। फिल्म सुकु, विष्णु और चारुलता के बेहोश होने के साथ समाप्त होती है क्योंकि उनके पेय नशे में थे, और गोविंदा और अन्य हंसते हुए चल रहे थे।
विकास
जनवरी 2020 में यह घोषणा की गई कि वरुण धवन, भूमि पेडनेकर और जान्हवी कपूर अभिनीत मिस्टर लेले नामक एक जासूसी कॉमेडी के लिए कई सहयोग के बाद करण जौहर और शशांक खेतान फिर से एक साथ आने के लिए तैयार थे। बाद में धवन की विशेषता वाला एक फर्स्ट लुक पोस्टर जारी किया गया। हालाँकि, भारत में COVID-19 महामारी के कारण कुछ महीने बाद इस परियोजना को रोक दिया गया था। जनवरी 2021 में, फिल्म को पेडणेकर के कलाकारों के साथ पुनर्जीवित किया गया, विक्की कौशल ने धवन की जगह और कियारा आडवाणी ने कपूर की जगह ली।
फिल्माने
फिल्म की मुख्य फोटोग्राफी मार्च 2021 में मुंबई में शुरू हुई। अप्रैल में कई हफ्तों के लिए फिल्मांकन रोक दिया गया था जब कौशल और पेडनेकर दोनों ने COVID-19 महामारी की दूसरी लहर में COVID-19 के लिए सकारात्मक परीक्षण किया था। जून 2021 में शूट फिर से शुरू हुआ। फिल्म के एक गाने को अगस्त 2021 के अंत में अलीबाग के रोल-ऑन/रोल-ऑफ के दौरान शूट किया गया था। पांडिचेरी में कौशल और आडवाणी की विशेषता वाले कई दृश्य भी फिल्माए गए थे।
हारबिन
मान्छु और नाम की उत्पत्ति
ऐतिहासिक रूप से यह मान्छु लोगों का क्षेत्र है हालांकि यहाँ हान चीनी बड़ी तादाद में आकर बसने से अब मान्छु एक अल्पसंख्यक समुदाय बनकर रह गए हैं। मान्छु भाषा में 'हारबिन' शब्द का मतलब 'मछली पकड़ने वाले जाल सुखाने की जगह' है।
भूगोल और मौसम
हारबिन हेइलोंगजियांग प्रांत के दक्षिणी भाग में सोंगहुआ नदी के किनारे स्थित है। यहाँ गर्मियाँ कम देर की होती हैं और तापमान ३९.२ °सेंटीग्रेड तक जा चुका है जबकि सर्दियाँ लम्बी होती हैं और उनमें तापमान −४१.४ °सेंटीग्रेड तक देखा गया है। सभी बड़े चीनी शहरों में हारबिन सबसे ठंडा है।
बनचारी
बनचारी (Banchari) भारत के हरियाणा राज्य के पलवल ज़िले में स्थित एक गाँव है।
सिसोदिया (राजपूत)
सिसोदिया गुहिल वंश की उपशाखा है जिसका राजस्थान के इतिहास में महत्वपूर्ण स्थान है। राहप जो कि चित्तौड़ के गुहिल वंश के राजा के पुत्र थे, शिशोदा ग्राम में आकर बसे, जिस से उनके वंशज सिसोदिया कहलाये ।
सिसोदिया सूर्यवंशी राजपूत हैं।
1303 में जब अलाहुद्दीन खिलजी ने चित्तौड़ पर हमला किया तब चित्तौड़ के शासक रावल रत्न सिंह के नेतृत्व मे राजपूतों ने शाका किया और उनकी पत्नी महारानी पद्मिनी भटियानी के नेतृत्व में महिलाओं ने जौहर किया और अपने स्वाभिमान की रक्षा की । इस घटना के कई सालों बाद राणा हमीर सिंह ने वापस चित्तौड़ पर विजय प्राप्त की, इस तरह गुहिल वंश की उपशाखा सिसोदिया का मेवाड़ पर शासन स्थापित हुआ ।
एडगर बकिंघम
एडगर बकिंघम (8 जुलाई, 1867 - 29 अप्रैल, 1940) एक अमेरिकी भौतिक विज्ञानी थे।
उन्होंने हार्वर्ड विश्वविद्यालय से 1887 में भौतिकी में स्नातक की डिग्री के साथ स्नातक की उपाधि प्राप्त की। उन्होंने स्ट्रासबर्ग विश्वविद्यालय और लीपज़िग विश्वविद्यालय में अतिरिक्त स्नातक कार्य किया, जहाँ उन्होंने रसायनज्ञ विल्हेम ओस्टवाल्ड के अधीन अध्ययन किया।  बकिंघम ने 1893 में लीपज़िग विश्वविद्यालय से पीएचडी की उपाधि प्राप्त की। उन्होंने यूएसडीए ब्यूरो ऑफ़ सॉयल में 1902 से 1906 तक मृदा भौतिक विज्ञानी के रूप में काम किया।  उन्होंने (यूएस) राष्ट्रीय मानक ब्यूरो (अब राष्ट्रीय मानक और प्रौद्योगिकी संस्थान, या एनआईएसटी)में 1906-1937 तक काम किया।  उनकी विशेषज्ञता के क्षेत्रों में मृदा भौतिकी, गैस गुण, ध्वनिकी, द्रव यांत्रिकी और ब्लैकबॉडी विकिरण शामिल थे।  वे आयामी विश्लेषण के क्षेत्र में बकिंघम प्रमेय के प्रवर्तक भी हैं।
1923 में, बकिंघम ने एक रिपोर्ट प्रकाशित की, जिसमें संदेह व्यक्त किया गया था कि जेट प्रणोदन कम ऊंचाई पर और उस अवधि की गति पर प्रोप संचालित विमान के साथ आर्थिक रूप से प्रतिस्पर्धी होगा।
मृदा भौतिकी पर बकिंघम का पहला काम मिट्टी के वातन पर है, विशेष रूप से मिट्टी से कार्बन डाइऑक्साइड की हानि और इसके बाद ऑक्सीजन द्वारा प्रतिस्थापन।  अपने प्रयोगों से उन्होंने पाया कि मिट्टी में गैस के प्रसार की दर मिट्टी की संरचना, सघनता या मिट्टी की जल सामग्री पर महत्वपूर्ण रूप से निर्भर नहीं थी।  अपने डेटा के आधार पर एक अनुभवजन्य सूत्र का उपयोग करते हुए, बकिंघम वायु सामग्री के कार्य के रूप में प्रसार गुणांक देने में सक्षम था।  यह संबंध अभी भी आमतौर पर कई आधुनिक पाठ्यपुस्तकों में उद्धृत किया जाता है और आधुनिक शोध में उपयोग किया जाता है।  गैस परिवहन पर उनके शोध के परिणाम यह निष्कर्ष निकालना था कि मिट्टी के वातन में गैसों का आदान-प्रदान प्रसार द्वारा होता है और यह बाहरी बैरोमीटर के दबाव की विविधताओं से समझदारी से स्वतंत्र होता है।
बुलेटिन 38 के तीसरे खंड में असंतृप्त प्रवाह और केशिका क्रिया पर काम है जिसके लिए बकिंघम प्रसिद्ध है।  उन्होंने सबसे पहले मिट्टी और पानी के बीच परस्पर क्रिया से उत्पन्न होने वाली शक्तियों की क्षमता के महत्व को पहचाना।  उन्होंने इसे केशिका क्षमता कहा, इसे अब नमी या पानी की क्षमता (मैट्रिक क्षमता) के रूप में जाना जाता है।  उन्होंने मिट्टी भौतिकी सिद्धांत में केशिका सिद्धांत और ऊर्जा क्षमता को जोड़ा, और केशिका क्षमता पर मिट्टी हाइड्रोलिक चालकता की निर्भरता को उजागर करने वाले पहले व्यक्ति थे।  इस निर्भरता को बाद में पेट्रोलियम इंजीनियरिंग में सापेक्ष पारगम्यता के रूप में जाना जाने लगा।  उन्होंने असंतृप्त प्रवाह के लिए डार्सी के नियम के समकक्ष एक सूत्र भी लागू किया।
द्वारका रवि तेजा
द्वारका रवि तेजा एक भारतीय प्रथम श्रेणी क्रिकेटर है जो आंध्र क्रिकेट टीम के लिए खेलते हैं। वह आईपीएल टीम डेक्कन चार्जर्स के सदस्य भी थे।
संचित भूख
संचित भूख नरेन्द्र कोहली द्वारा रचित कहानी संग्रह है।
सिहपुरा गाँव, बाह (आगरा)
सिहपुरा बाह, आगरा, उत्तर प्रदेश में स्थित एक गाँव है।
सर्पता
सर्पता में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
केंवटीनढोड, सांरगढ मण्डल
केंवटीनढोड, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
थिरौला, भनोली तहसील
थिरौला, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सिंजो, लातेहार
सिंजो (Sinjo) भारत के झारखंड राज्य के लातेहार ज़िले में स्थित एक गाँव है। राष्ट्रीय राजमार्ग 30 यहाँ से गुज़रता है।
डीडी झारखंड
डीडी झारखंड एक राज्य के स्वामित्व वाला टीवी चैनल है जो दूरदर्शन केंद्र झारखंड, भारत से प्रसारित होता है।
हुकमनामा
हुकमनामा सिख धर्म का एक धार्मिक पाठ है। गुरुग्रंथ साहिब के अंशों का पाठ करना हुकमनामा पढ़ना कहा जाता।
मुंबई गॉडफ़ादर (2005 फ़िल्म)
मुंबई गॉडफ़ादर 2005 में बनी हिन्दी भाषा की फिल्म है।
आईसीसी पुरुष टी20 विश्व कप का इतिहास
आईसीसी पुरुष टी20 विश्व कप (पहले आईसीसी विश्व ट्वेंटी 20 के रूप में जाना जाता था) पहली बार 2007 में आयोजित किया गया था। पहली बार यह तय किया गया था कि हर दो साल में एक आईसीसी टी20 विश्व कप टूर्नामेंट होना है, सिवाय इसके कि एक ही वर्ष में आईसीसी क्रिकेट विश्व कप होने की स्थिति में, जिस स्थिति में यह एक साल पहले आयोजित किया जाएगा। पहला टूर्नामेंट 2007 में दक्षिण अफ्रीका में हुआ था जहां भारत ने फाइनल में पाकिस्तान को हराया था। दो एसोसिएट टीमों ने पहले टूर्नामेंट में खेला था, जिसे 2007 आईसीसी विश्व क्रिकेट लीग डिवीजन वन, 50-ओवर प्रतियोगिता के माध्यम से चुना गया था। दिसंबर 2007 में टीमों को बेहतर ढंग से तैयार करने के लिए 20 ओवर के प्रारूप के साथ एक क्वालीफाइंग टूर्नामेंट आयोजित करने का निर्णय लिया गया। छह प्रतिभागियों के साथ, दो 2009 विश्व ट्वेंटी20 के लिए क्वालीफाई करेंगे और प्रत्येक को पुरस्कार राशि में $250,000 प्राप्त होगा। दूसरा टूर्नामेंट पाकिस्तान ने जीता था जिसने 21 जून 2009 को इंग्लैंड में श्रीलंका को 8 विकेट से हराया था। 2010 आईसीसी विश्व ट्वेंटी 20 टूर्नामेंट मई 2010 में वेस्टइंडीज में आयोजित किया गया था, जहां इंग्लैंड ने ऑस्ट्रेलिया को 7 विकेट से हराया था। 2012 आईसीसी विश्व ट्वेंटी 20 फाइनल में श्रीलंका को हराकर वेस्टइंडीज ने जीता था। पहली बार किसी मेज़बान देश ने आईसीसी विश्व ट्वेंटी20 के फाइनल में भाग लिया। 2012 आईसीसी विश्व ट्वेंटी 20 क्वालीफायर के रूप में आयरलैंड और अफगानिस्तान सहित खिताब के लिए 12 प्रतिभागी थे। यह पहली बार था जब विश्व ट्वेंटी 20 टूर्नामेंट किसी एशियाई देश में हुआ था। टूर्नामेंट के पहले चार संस्करणों में अंतिम चार में पहुंचने वाली पाकिस्तान एकमात्र टीम थी। 2014 में 16 टीमों का विस्तार हुआ, जिसमें तीन टीमों ने अपना डेब्यू किया। श्रीलंका ने पिछले फाइनल में अपने दो अन्य प्रदर्शनों के बाद जीतकर इस बार फिर से फाइनल में जगह बनाई। आईसीसी पुरुष टी20 विश्व कप में छह टूर्नामेंटों में से पांच चैंपियन रहे हैं।
कामारिनेस नोर्ते प्रान्त
कामारिनेस नोर्ते (Camarines Norte) दक्षिणपूर्वी एशिया के फ़िलिपीन्ज़ देश के बिकोल प्रशासनिक क्षेत्र का एक प्रान्त है। यह लूज़ोन द्वीप के दक्षिणपूर्व में स्थित है और इसका उत्तरी भाग फ़िलिपीन सागर के साथ तटस्थ है।
समग्र कहानियाँ
समग्र कहानियाँ नरेन्द्र कोहली द्वारा रचित कहानी संग्रह है।
साध
साध उन कुछ अन्तर्विवाही में से एक है जो हिन्दू धर्म में गिना जाता है। वो भगवान को सतवगात् के नाम से पुकारते हैं जिसका अर्थ "सत्य नाम"। उनकी अधिकतर प्रथायें और परम्परायें हिन्दू धर्म के संगत होती हैं क्योंकि वो हिन्दू धर्म से परिवर्तन के बाद ही बने हैं। इनकी आबादी मुख्य रूप से उत्तर प्रदेश, उत्तराखण्ड, हरियाणा, राजस्थान और पंजाब में है। यह भारत के सबसे धनी लोगों में से एक हैं। ये मुख्यतः श्वेत वस्त्र पहनते हैं और मादक द्रव्य तथा मांसाहार से दूरी बनाकर रखते हैं।
कभी खुशी कभी ग़म
कभी ख़ुशी कभी ग़म... 2001 की हिन्दी भाषा की पारिवारिक नाटक फ़िल्म है। यह करण जौहर द्वारा लिखित और निर्देशित है और इसका निर्माण यश जौहर ने किया। फ़िल्म में अमिताभ बच्चन, जया बच्चन, शाहरुख खान, काजोल, ऋतिक रोशन और करीना कपूर प्रमुख भूमिका निभाते हैं जबकि रानी मुखर्जी विस्तारित विशेष उपस्थिति में दिखीं हैं।
यह घरेलू और अंतर्राष्ट्रीय स्तर पर एक प्रमुख व्यावसायिक सफलता के रूप में उभरी। भारत के बाहर, यह फ़िल्म सबसे ज्यादा कमाई करने वाली भारतीय फ़िल्म थी, जब तक कि करण की अगली फिल्म कभी अलविदा ना कहना (2006) द्वारा यह रिकॉर्ड तोड़ा नहीं गया था। इसने अगले वर्ष लोकप्रिय पुरस्कार समारोहों में कई पुरस्कार जीते, जिसमें पांच फ़िल्मफ़ेयर पुरस्कार भी शामिल थे।
संक्षेप
यशवर्धन "यश" रायचंद (अमिताभ बच्चन) एक समृद्ध व्यापारिक टाइकून है, जो दिल्ली में अपनी पत्नी नंदिनी (जया बच्चन) और दो बेटे राहुल और रोहन के साथ रहता है। राहुल बड़ा पुत्र हैं और जन्म के समय यश और नंदिनी द्वारा उसे अपनाया गया था। यह रोहन को छोड़कर रायचंद के घर में हर किसी को पता है। रायचंद का घर परंपराओं का पालन करता है। बड़े होने पर राहुल (शाहरुख खान) जीवंत अंजलि शर्मा (काजोल) से मिलता हैं और अंततः वे प्यार में पड़ते हैं। लेकिन उनका प्यार को मना कर दिया जाता है, क्योंकि अंजलि कम आय वाली पृष्ठभूमि से होती है। यश और नंदिनी जल्द ही रोहन (कविश मजूमदार) को बोर्डिंग स्कूल भेजते हैं जो उनके परिवार के सभी पुरुषों ने किया है। यश ने राहुल से नैना (रानी मुखर्जी) से शादी करने की अपनी इच्छा की घोषणा की। लेकिन नैना जान जाती है कि राहुल अंजलि से प्यार करता है और उसे उसके पास जाने के लिए प्रोत्साहित करती है। जब यश को इसका पता चल जाता है तो वह गुस्से में होता है। राहुल अंजलि से शादी न करने का वादा करता है। अपने वादे को बताने के लिए वो जा रहा होता है तो पता लगाता है कि उसके पिता (आलोक नाथ) की मृत्यु हो गई है और अपने पिता के मना करने के बावजूद उससे शादी करने का फैसला करता है। यश शादी के बारे में जानते हैं और राहुल को त्याग देते हैं। नंदिनी सईदा (फरीदा ज़लाल) (राहुल और रोहन की दाई) को उनके साथ भेजती हैं, ताकि वह मां के प्यार से अलग न हों। राहुल बोर्डिंग स्कूल में रोहन का मिलता है और रोहन से पूछने के लिये मना करता है कि वो कहां गया या क्यों गया और नंदिनी का ख्याल रखने की कहता है।
दस साल बाद रोहन (ऋतिक रोशन) बोर्डिंग स्कूल से घर लौटता है और राहुल के गोद लेने के संबंध में अपनी दादी और नानी (अचला सचदेव और सुषमा सेठ) की बातचीत सुनता है। साथ ही वह जानता है कि राहुल ने घर क्यों छोड़ा। रोहन परिवार को दोबारा जोड़ने का वादा करता है। वह जान जाता है कि राहुल, अंजली और उसकी छोटी बहन पूजा (जिनके साथ उसने अपने बचपन के दौरान एक चंचल रिश्ता साझा किया) लंदन चले गए। वह अपने माता-पिता से कहता है कि वह लंदन में आगे के पढ़ाई जारी रखने की इच्छा रखता है। लंदन में, राहुल और अंजली के पास अब अपना बेटा, कृष्ण (जिब्रायन खान) है। पूजा (करीना कपूर), जो अब एक लोकप्रिय फैशन-जुनूनी युवती है, किंग्स कॉलेज लंदन में एक छात्र है, जहां रोहन नामांकन करता है। वह और पूजा दोबारा मिलते हैं और वह उसे बताता है कि वह अपने भाई और भाभी को वापस घर ले जाने के लिए लंदन आया है। पूजा राहुल को बताती है कि रोहन उसके दोस्त का भाई है, जिसके पास वर्तमान में रहने के लिए कोई जगह नहीं है। कृष्ण के स्कूल समारोह में भाग लेने से ठीक पहले, सईदा और अंजली उसकी वास्तविक पहचान जान जाते हैं, हालांकि वे चुप रहने का वादा करते हैं। कृष्ण के स्कूल समारोह में, कृष्ण जन गण मन गाते हुए अपनी कक्षा का नेतृत्व करता है और बाद में रोहन की द्वारा दी हुई सलाह बोलता है। राहुल ने दस साल पहले रोहन को यह सलाह दी थी। अब वह महसूस करता है कि रोहन उसका भाई है। इसके अलावा, रोहन और पूजा प्यार में पड़ते हैं।
रोहन ने राहुल से घर आने का आग्रह किया, लेकिन राहुल ने मना कर दिया। पूजा रोहन को अपने माता-पिता को लंदन में आमंत्रित करने के लिए आश्वस्त करती है। एक दूसरे को देखकर राहुल और नंदिनी बहुत खुश होते हैं, लेकिन राहुल अभी भी अपने पिता से बात करने से इनकार करता है। यश जल्द ही जान जाता है कि उसकी मां की मृत्यु हो गई थी और उसकी आखिरी इच्छा थी कि यश, राहुल और रोहन एक साथ उनकी चिता जलाए। इसलिए, पूरा परिवार अंतिम संस्कार में भाग लेता है। नंदिनी ने यश को कहती है कि उसे लगता है कि राहुल को अस्वीकार करके उसने गलत किया था। रोहन और पूजा राहुल को यश से बात करने के लिए मनाते हैं, जो माफी मांगते हैं और राहुल और अंजली को घर में जाने की इजाजत देते हैं। रोहन और पूजा विवाहित हैं और परिवार राहुल और अंजलि की शादी का जश्न मनाता है।
बौक्स ऑफिस
फिल्म ने पहले दिन सात करोड़ रूपये की और सप्ताहांत में 14 करोड़ की कमाई की। दोनों उस समय रिकॉर्ड। इसने कुल 135 करोड़ की कमाई की। यह ग़दर: एक प्रेम कथा के बाद सन 2001 की सबसे ज्यादा कमाई करने वाली फिल्म बनी।
सिनम (फिल्म)
सिनम तमिल भाषा की एक्शन थ्रिलर फिल्म है। इसे जी.एन.आर. कुमारवेलन ने निर्देशित किया है। फिल्म में अरुण विजय और पल्लक लालवानी मुख्य भूमिका में हैं। शब्बीर ने साउंडट्रैक एल्बम और बैकग्राउंड स्कोर तैयार किया है। इस फिल्म के शीर्षक की घोषणा 6 नवंबर 2019 को की गई थी। फिल्म को समीक्षकों से मिली-जुली समीक्षा के बाद 16 सितंबर 2022 को दुनिया भर में रिलीज़ किया गया था।
फिल्म निर्माण
शुरुआत में इस फिल्म का संभावित शीर्षक एवी30 रखा गया था। 6 नवंबर 2019 को फिल्म का शीर्षक सिनम घोषित किया गया। फ़िल्म की शूटिंग 2 मार्च 2020 को खत्म हुई। शूटिंग के बाद यह घोषणा कर दी गई कि पल्लक लालवानी अरुण विजय के साथ मुख्य भूमिका निभाएँगी। 20 नवंबर 2019 को निर्माताओं ने अरुण विजय के 42वें जन्मदिन की पूर्व संध्या पर फिल्म के फर्स्ट लुक पोस्टर का अनावरण किया। 14 अगस्त 2020 को निर्माताओं ने फिल्म का दूसरा लुक पोस्टर भी जारी किया।
यह फ़िल्म 16 सितंबर 2022 को दुनिया भर में रिलीज़ हुई थी। कोविद-19 के बढ़ते मामलों के कारण निर्माताओं ने इसे पहले ओटीटी पर सीधे रिलीज़ करने का विकल्प चुना था। हालाँकि अरुण विजय ने स्पष्ट किया कि फिल्म केवल सिनेमाघरों में रिलीज़ होगी। फ़िल्म का ट्रेलर 31 अगस्त 2022 को रिलीज़ किया गया था।
मेरी तेरह कहानियाँ-नरेन्द्र कोहली
मेरी तेरह कहानियाँ नरेन्द्र कोहली द्वारा रचित कहानी संग्रह है।
महेंद्र भटनागर
डॉ महेंद्र भटनागर (Mahendra Bhatnagar, 26 जून,1926-27 अप्रैल 2020) भारतीय समाजार्थिक-राष्ट्रीय-राजनीतिक चेतना-सम्पन्न द्वि-भाषिक (हिन्दी एवं अंग्रेजी) कवि एवं लेखक थे। ये सन् 1946 से प्रगतिवादी काव्यान्दोलन से सक्रिय रूप से सम्बद्ध प्रगतिशील हिन्दी कविता के द्वितीय उत्थान के चर्चित हस्ताक्षरों में से एक थे।
कार्य क्षेत्र
जुलाई 1945 से इन्होने अध्यापन-कार्य शुरू किया। इनके कार्यक्षेत्र क्रमश: उज्जैन, देवास, धार, दतिया, इंदौर, ग्वालियर, महू और मंदसौर के साथ-साथ चम्बल-अंचल, मालवा, बुंदेलखंड रहा है। ये 'कमलाराजा कन्या स्नातकोत्तर महाविद्यालय, ग्वालियर (जीवाजी विश्वविद्यालय, ग्वालियर की अंगीभूत इकाई) से 1 जुलाई 1984 को प्रोफ़ेसर-अध्यक्ष पद से सेवानिवृत्त हुए हैं। ये हिन्दी भाषा एवं साहित्य के शोध-निर्देशक भी रहे हैं।
साहित्यिक गतिविधियां
महेंद्रभटनागर की काव्य-यात्रा सन् 1941 के लगभग अंत में आरम्भ हुई, जब ये पंद्रह वर्ष के थे और 'विक्टोरिया कॉलेज, ग्वालियर' में इंटरमीडिएट (प्रथम वर्ष) के छात्र थे। इनकी प्रथम कविता 'सुख-दुख' है; जो वार्षिक पत्रिका 'विक्टोरिया कॉलेज मेगज़ीन' के किसी अंक में छपी थी। वैसे गंभीर साहित्य के दृष्टिगत इनकी प्रथम प्रकाशित कविता 'हुंकार' है; जो 'विशाल भारत' (कलकत्ता) के मार्च 1944 के अंक में प्रकाशित हुई थी। इनका सृजन हिन्दी की तत्कालीन तीनों काव्य-धाराओं से सम्पृक्त है। इनकी साहित्यिक पहचान राष्ट्रीय काव्य-धारा, उत्तर छायावादी गीति-काव्य और प्रगतिवादी कविता से है। ये समाजार्थिक-राष्ट्रीय-राजनीतिक चेतना-सम्पन्न रचनाकार हैं। ये सन्1946 से प्रगतिवादी काव्यान्दोलन से सक्रिय रूप से सम्बद्ध हैं। इनकी अनेक कविताओं का प्रकाशन 'हंस' (वाराणसी / इलाहाबाद) में हुआ। तदुपरान्त अन्य जनवादी-वाम पत्रिकाओं में भी। हिन्दी साहित्य में इनका स्थान एक प्रगतिशील कवि के रूप में मान्य है — प्रगतिशील हिन्दी कविता के द्वितीय उत्थान के चर्चित हस्ताक्षर के रूप में। सन् 1949 से इनकी काव्य-कृतियों का क्रमशः प्रकाशन शुरू हुआ। काव्य-शिल्प के प्रति जागरूक महेंद्रभटनागर छंदबद्ध और मुक्त-छंद दोनों में काव्य-सृष्टि में संलग्न रहे हैं। इनकी छंद-मुक्त गद्यात्मक कविता अत्यल्प हैं। इनकी मुक्त-छंद की रचनाएँ भी मात्रिक छंदों से अनुशासित है। ये काव्य-भाषा में तत्सम शब्दों के अतिरिक्त तद्भव व देशज शब्दों एवं अरबी-फ़ारसी (उर्दू), अंग्रेज़ी आदि के प्रचलित शब्दों का प्रचुर प्रयोग करते हैं। इनकी रचनाओं में विचारों-भावों की प्रधानता होती है। ये कविता की अन्तर्वस्तु के प्रति सजग रचनाकारों में से एक हैं।
प्रकाशित रचनाएँ
'महेंद्रभटनागर की कविता-गंगा'
प्रतिनिधि संकलन
मूल्यांकन / शोध
आलोचनात्मक कृतियाँ सम्पादित शोध-प्रबन्ध अप्रकाशित शोध-प्रबन्ध
सह-लेखन
(खंड - 1 / महात्मा गांधी अन्तर्राष्ट्रीय हिन्दी विश्वविद्यालय, वर्धा)
धर्म-परिवर्तन
धर्म-परिवर्तन लोगों के धार्मिक या राजनीतिक विश्वासों को परिवर्तित करने के प्रयास की नीति है। विश्वास जगाने के प्रयास को धर्मांतरण कहा जा सकता है।
सैली स्लेज धार्मिक संदेशों के विपणन के रूप में धार्मिक धर्म-परिवर्तन की चर्चा करतीं हैं। धर्म-परिवर्तन कुछ देशों में अवैध है। कुछ लोग धर्म-परिवर्तन को अनैच्छिक या ज़बरदस्ती के रूप में मानते हुए, सुसमाचार प्रचार (जिसे ईसाई शब्दावली में इंजीलवाद और इस्लामिक शब्दावली में दावाह कहा जाता है) और धर्म-परिवर्तन के बीच अंतर करते हैं; दो शब्दों को केवल पर्यायवाची के रूप में भी समझा जा सकता है।
महेंद्र भटनागर
मूल्यांकन / शोध
सम्पादन
धर्म-परिवर्तन
शब्द-साधन
पैटर्सन, न्यू जर्सी के कैथोलिक बिशप आर्थर जे. सेराटेली ने देखा कि धर्म-परिवर्तन शब्द का अर्थ समय के साथ बदल गया है।"मूल रूप से ओल्ड टेस्टामेंट के यूनानी सेप्टुआजेंट अनुवाद ने तटस्थ अर्थ के साथ 'धर्म-परिवर्तन ' शब्द को आधुनिक भाषाओं में पारित किया। इसका सीधा सा मतलब था एक धर्मांतरित, कोई ऐसा व्यक्ति जिसने अपनी राय या धर्म बदल लिया हो। और, धर्म-परिवर्तन का मतलब किसी को इस तरह का बदलाव करने के लिए राजी करने का प्रयास था। लेकिन जब धार्मिक विश्वासों की बात आती है तो आज धर्म-परिवर्तन को लगभग सार्वभौमिक रूप से एक भयावह गतिविधि के रूप में देखा जाता है।"विश्व गिरजाघर परिषद संकेत दिया है कि जब निंदनीय रूप से उपयोग किया जाता है, तो धर्म-परिवर्तन "अन्यायपूर्ण साधनों से मानव व्यक्ति के विवेक का उल्लंघन करता है" जैसे कि ज़बरदस्ती या रिश्वत द्वारा रूपांतरण के प्रयासों को संदर्भित करता है।
सीमाएं
संयुक्त राष्ट्र मानवाधिकार घोषणापत्र के अनुच्छेद १८ के तहत धर्म बदलने और धर्म प्रकट करने का अधिकार सुरक्षित है। धर्म-परिवर्तन पर सीमाओं और विनियमों को कुछ लोगों द्वारा धर्म की स्वतंत्रता और भाषण की स्वतंत्रता पर उल्लंघन के रूप में माना जाता है।
महेंद्र भटनागर
अन्य भाषाओं मे अध्ययन
Published research & critical studies (In Eng.) :
धर्म-परिवर्तन
सीमाएं
ग्रीस जैसे कुछ देशों ने १९९४ तक सभी प्रकार के धर्म-परिवर्तन पर रोक लगा दी जब यहोवा के साक्षियों को कानूनी रूप से एक धर्म के रूप में मान्यता दी गई और उन्हें प्रचार करने की अनुमति दी गई। मोरक्को जैसे कुछ देश इस्लाम को छोड़कर इसे प्रतिबंधित करते हैं। कुछ इसे विभिन्न तरीकों से प्रतिबंधित करते हैं जैसे कि बच्चों को परिवर्तित करने के प्रयासों पर रोक लगाना या नए धर्मांतरितों को भौतिक लाभ देने पर रोक।
धार्मिक समूह भी लोगों के धर्म-परिवर्तन के लिए क्या करने या न करने के इच्छुक हैं, इसके बीच रेखाएँ खींचते हैं। उदाहरण के लिए, कैथोलिक चर्च इन एड जेंट्स का कहना है कि "चर्च सख्ती से किसी को भी विश्वास को अपनाने के लिए मजबूर करने, या चिंताजनक छल से लोगों को लुभाने या लुभाने से मना करता है।"
महेंद्र भटनागर
अन्य भाषाओं मे अध्ययन
Distinguished Anthologies :
धर्म-परिवर्तन
सीमाएं
धर्म-परिवर्तन की चुनौती और आम गवाहों को आह्वान चर्चों की विश्व परिषद निम्नलिखित कहती है: १९. इस दस्तावेज़ में वर्णित धर्म-परिवर्तन सभी विश्वव्यापी प्रयासों के विरोध में है। इसमें कुछ ऐसी गतिविधियाँ शामिल हैं जिनका उद्देश्य अक्सर लोगों को अपनी चर्च संबद्धता को बदलना होता है और जिन्हें हम मानते हैं कि इससे बचा जाना चाहिए जैसे कि निम्नलिखित:
देश से
धर्म-परिवर्तन अफगानिस्तान, अल्जीरिया, आर्मेनिया, आज़रबाइजान, बहरीन, बांग्लादेश, बेलारूस, भूटान, ब्रुनेई, कंबोडिया, चीन, कोमोरोस, मिस्र, इरित्रिया, यूनान, इंडोनेशिया, ईरान, इराक़, जोर्डन, कुवैत, कीरगीस्तान, लातविया, मलेशिया, मालद्वीप, मोरक्को, म्यांमार, नेपाल, उत्तर कोरिया, ओमान, फिलिस्तीन, क़तर, रूस, सऊदी अरब, सोमालिया, सूडान, सीरिया, तुर्कमेनिस्तान, संयुक्त अरब अमीरात, उज़्बेकिस्तान, वियतनाम, पश्चिमी सहारा और यमन में अवैध या अत्यधिक नियंत्रण में रखा गया है।
बोत्सवाना, बुल्गारिया, चाड, क्यूबा, जिबूती, दोमिनिकन गणराज्य, इक्वाडोर, अल साल्वाडोर, फिजी, जॉर्जिया, गुयाना, होंडुरास, भारत, इज़राइल, कजाकिस्तान, लीबिया, मॉरिटानिया, मॉरीशस, मोल्दोवा, निकारागुआ, नाइजर, पाकिस्तान, सिंगापुर, श्रीलंका, त्रिनिदाद और टोबैगो, और तुवालु में धर्म-परिवर्तन कुछ हद तक विनियमित है।
विश्वास के साथ
दुनिया के धर्म दो समूहों में विभाजित हैं: वे जो सक्रिय रूप से नए अनुयायियों (मिशनरी धर्म) की तलाश करते हैं और जो नहीं करते हैं (गैर-मिशनरी धर्म)। यह वर्गीकरण १८७३ में मैक्स मुलर द्वारा दिए गए एक व्याख्यान से मिलता है, और यह इस बात पर आधारित है कि कोई धर्म नए धर्मान्तरित लोगों को प्राप्त करना चाहता है या नहीं। मिशनरी धर्मों के रूप में वर्गीकृत तीन मुख्य धर्म बौद्ध धर्म, ईसाई धर्म और इस्लाम हैं जबकि गैर-मिशनरी धर्मों में यहूदी धर्म, पारसी धर्म और हिंदू धर्म शामिल हैं। अन्य धर्म जैसे कि आदिम धर्म, कन्फ्यूशीवाद और ताओवाद को भी गैर-मिशनरी धर्म माना जा सकता है।
बहाई आस्था
बहाई धर्म के लेखों में लोगों को धर्म की ओर आकर्षित करने के प्रयास पर ज़ोर दिया गया है। लोगों को धर्म की ओर आकर्षित करने की प्रक्रिया को शिक्षण कहा जाता है। धर्म-परिवर्तन शब्द को आक्रामक रूप से दूसरों को धर्म सिखाने का अर्थ दिया जाता है - जैसे बहाई धर्म-परिवर्तन निषिद्ध है।
प्रत्येक बहाई पर अपने धर्म की शिक्षा देने का दायित्व है, क्योंकि इसे विश्व में शांति और न्याय लाने के मार्ग के रूप में देखा जाता है कुछ बहाई अग्रणी बन जाते हैं, धर्म के प्रसार में मदद करने के उद्देश्य से उन देशों या शहरों में चले जाते हैं जहाँ बहुत कम संख्या में बहाई हैं। कुछ अन्य बहाई यात्रा शिक्षण नामक एक प्रक्रिया में एक स्थान से दूसरे स्थान पर जाते हैं। दूसरे देशों में जाते समय या यात्रा करते समय, बहाइयों को अपने नए समाज में एकीकृत होने और अपने पड़ोसियों के साथ रहने और काम करने में बहाई सिद्धांतों को लागू करने के लिए प्रोत्साहित किया जाता है। कुल मिलाकर, हालाँकि, बहाइयों का केवल एक छोटा सा अल्पसंख्यक ही दूसरों को सीधे अपने धर्म की शिक्षा दे रहा है। इसके बावजूद, २०१० तक धर्म पिछले १०० वर्षों में "संयुक्त राष्ट्र के लगभग हर क्षेत्र की जनसंख्या के रूप में कम से कम दोगुनी तेजी से" बढ़ा था।
बहाई आस्था के संस्थापक बहाउल्लाह ने लिखा है कि जो लोग उनके धर्म की शिक्षा देंगे उन्हें नैतिकता और ज्ञान के महत्व पर जोर देना चाहिए, और उन्होंने बहाइयों को अनर्गल रहने और ईश्वर पर भरोसा रखने की सलाह दी। उसी समय उन्होंने कहा कि बहाइयों को संयम, चातुर्य और ज्ञान का प्रयोग करना चाहिए और अपने शिक्षण में बहुत आक्रामक नहीं होना चाहिए। दूसरों के साथ अपने विश्वास को साझा करने में बहाइयों को यह सुनिश्चित करने के लिए सावधान किया जाता है कि जिस व्यक्ति को वे सिखाने का प्रस्ताव कर रहे हैं वह सुनने के लिए खुला है कि उन्हें क्या कहना है। अधिकांश देशों में बहाई बनना विश्वास की घोषणा बताते हुए एक कार्ड भरने का एक साधारण मामला है। इसमें इस युग के लिए ईश्वर के दूत के रूप में बहाउल्लाह की स्वीकृति, उनकी शिक्षाओं के प्रति जागरूकता और स्वीकृति, और उनके द्वारा स्थापित संस्थानों और कानूनों के प्रति आज्ञाकारी होने का इरादा शामिल है। प्रगतिशील रहस्योद्घाटन में बहाई विश्वास के कारण इसमें किसी की पिछली मान्यताओं को नकारना शामिल नहीं है।
ईसाई धर्म
बहुत से ईसाई यह मानते हैं कि मैथ्यू के सुसमाचार के अंतिम छंदों में जिसे अक्सर महान आयोग कहा जाता है, उसका पालन करना उनका दायित्व है: "इसलिए तुम जाओ, और सभी राष्ट्रों को सिखाओ, उन्हें पिता और पुत्र के नाम पर बपतिस्मा देना, और पवित्र आत्मा की ओर से: उन्हें सब बातें जो मैं ने तुम्हें आज्ञा दी है, मानना सिखाओ: और देखो, मैं जगत के अन्त तक सदा तुम्हारे संग हूं। आमीन।" प्रेरितों के कार्य और अन्य स्रोतों में सुसमाचार के प्रसार के लिए व्यक्तिगत वार्तालापों और सामूहिक उपदेशों में संलग्न होकर इस निर्देश का पालन करने वाले शुरुआती ईसाइयों के कई खाते हैं।
अधिकांश स्व-वर्णित ईसाई समूहों में ऐसे संगठन हैं जो मिशनरी कार्यों के लिए समर्पित हैं जिसमें गैर-धार्मिक और अन्य धर्मों के लोगों (कभी-कभी ईसाई धर्म के अन्य रूपों सहित) के धर्म-परिवर्तन में पूर्ण या आंशिक रूप से शामिल है। यहोवा के साक्षी और चर्च ऑफ जीसस क्राइस्ट ऑफ लैटर-डे सेंट्स विशेष रूप से धर्म-परिवर्तन पर अपने सैद्धांतिक जोर के लिए जाने जाते हैं।
मॉस्को पैट्रिआर्कट ने रूस के भीतर रूढ़िवादी ईसाइयों के कैथोलिक धर्म-परिवर्तन के रूप में जो वर्णन किया है, उसकी बार-बार कड़ी निंदा की है और इसलिए रूस के एक क्षेत्र में कैथोलिक निर्माण परियोजना का विरोध किया है जहाँ कैथोलिक समुदाय छोटा है। कैथोलिक चर्च का दावा है कि वह रूस के भीतर मौजूदा कैथोलिक समुदाय का समर्थन कर रहा है और धर्म-परिवर्तन नहीं कर रहा है।  १९९३ में रोमन कैथोलिक चर्च और ऑर्थोडॉक्स चर्चों के बीच धर्म-परिवर्तन पर बलमंद घोषणा जारी की गई थी।
मुगलेटोनियन
१७ वीं शताब्दी के मध्य में लंदन में जॉन रीव और लॉडविक मुगलटन द्वारा स्थापित मुगलेटोनियन का मानना था कि यदि किसी व्यक्ति को उनके विश्वास के पूर्ण सिद्धांतों से अवगत कराया जाता है और इसे अस्वीकार कर दिया जाता है तो वे अपरिवर्तनीय रूप से शापित होंगे। इस जोखिम ने धर्म-परिवर्तन को धीमा कर दिया: वे लोगों को मुक्ति के नुकसान के लिए उजागर करने में झिझकते थे जो उनकी कम संख्या को समझा सकता है। १९वीं शताब्दी के मध्य में दो धनी मुगलेटोनियन जोसेफ और इसहाक फ्रॉस्ट ने इस सतर्क दृष्टिकोण को तोड़ दिया और विश्वास के बारे में कई किताबें प्रकाशित कीं।
भारतीय धर्म
हिंदू धर्म, बौद्ध धर्म जैन धर्म और सिख धर्म जैसे भारतीय धर्मों में धर्म-परिवर्तन असामान्य है, खासकर क्योंकि वे बहुलवादी हैं। धर्म के चुनाव के बजाय, न्याय को कर्म और पुनर्जन्म जैसी अवधारणाओं द्वारा निर्धारित होने के रूप में देखा जाता है। इस प्रकार, धर्म-परिवर्तन को साधना (आध्यात्मिक अभ्यास) और संस्कार (आंतरिक गुण) की खोज के प्रति अनुपयोगी के रूप में देखा जाता है।
बुद्ध धर्म
निचिरेन बौद्ध धर्म के कुछ अनुयायियों ने शाकुबुकु नामक एक प्रक्रिया में धर्म-परिवर्तन किया।